《子念承父过访同集喻邦相署中》
明代·胡应麟

斗酒山城薄暮开，兰阴携手一登台。白云汉殿凫双下，紫气吴天鹤并来。

席上雄心时惨淡，尊前狂态各徘徊。桃花满路看明发，遮莫青藜洞口回。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。